
A szolgálati gépjárművek alkalmassága, ezen belül a személygépjárművek

Csőrés Tamás
TDK dolgozat
Rezümé
Témaválasztás indoklása
A témaválasztásomat az eddig eltelt szolgálatban eltöltött idő alatt a gépjárművekkel való szolgálat, a szükséges, de sokszor elmaradt képzések és a szolgálati felszerelés alapozta meg. A különböző szolgálatok során kitapasztaltam, hogy mi az, ami zavaró tényező és mi az ami fontos lehet a szolgálat során a szolgálati járművekben, képzésben, felszerelésben. A szolgálatok során használtam és vezettem Skoda Octavia, Ford Focus, Ford Mondeo, Opel Astra F, Opel Astra H, Skoda Yeti, Dacia és Suzuki típusú járműveket, melyekkel kapcsolatban meg kellett, hogy állapítsam, a jelenlegi kivitelben nem feltétlenül felelnek meg nyers önmagukban a szolgálatok ellátására véleményem szerint. Több szempontot is figyelembe vettem elsőként a járművekkel kapcsolatban, így pl a hely kihasználtsága, felszerelés elhelyezése, közlekedési és közrendvédelmi szempontból szükséges segédeszközök elhelyezése, továbbá a biztonsági szempontok, a fény és hang használati eszközök elhelyezése. Ezen felül a járművek külső része, így pl a megkülönböztető fény és hangjelzéssel kapcsolatos berendezések külső elhelyezése, kivitelezése is hagy kívánnivalót maga után. A járművezetői képzés gyerekcipőben jár a magyar rendőrségnél, pedig a rengeteg anyagi káros baleset visszaszorítható lenne a magas szintű és szigorú képzésekkel. Ehhez jó minőségű tanulópályára lenne szükség, mint pl a Magyar Autóklubnál. A szervezettel fel kellene venni a kapcsolatot és képzést indítani. A rendőr felszereléséről szintén azt tudom elmondani, hogy idejét múlt. Már ami az átlag rendőrét illeti. A felszerelést korszerűsíteni kellene. A lőfegyvereket, fegyvertokokat, övet, különböző tartókat, nem elhanyagolva a ruházatot.
Összefoglalva a témaválasztásom indoka, megmutatni, hogy milyen járművekkel, felszereléssel kellene dolgoznia egy hétköznapi rendőrnek a jelenleg normál „kopasz” alapjárművek helyett, és milyen szükséges felszerelésekre képzésekre lenne szükség. Ennek bemutatására párhuzamban mutatom be, a Magyar Rendőrség járműveit, felszerelést, képzést , valamint az USA rendőrségnél már évtizedek óta használt felszereléseket, technikát és képzést itt ott megtűzdelve saját ötletekkel.



